ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ዮና ጀርማኖ ናቲ: “ንኣቦይ ከይዘከርክዎ ትሓልፍ ህሞት የላን” 18 መስከረም 2019 ምንጪ ስእሊ, DM መግለጺ ስእሊ, ጀርማኖ ናቲ "ኣቦይ ኣብ ኤርትራ ተኣሲሩ ካብ ዝስወረና እንሆ መበል 18 ዓመቱ ሒዙ ይርከብ፣ እንቋዕ ከኣ ተደርቢና ኣይተረፍና!" ይብል እቲ ንቅዛኖት ብመንፈስ ኒሕ ዘሰነፈ ዮና ጀርማኖ ናቲ። "መብዛሕትኦም ሰባት ንኣቦይ ብጉዳይ ህዝቢ ኩናማ ወይ ድማ ብዛዕባ ማእሰርቲ ጉጅለ 15 ክለዓል ከሎ ይዝክሩዎ ይዀኑ፡ ኣነ ግን ኩሉ ጊዜ ኣብቲ ዕለታዊ ህይወተይን መነባብሮይን ከይዘከርኩዎ ትሓልፍ ህሞት የላን፣ የሕዋተይ ክርኢ ከለኹ፡ ምስ ደቀይ ኣብ መኣዲ ክቀርብ ከለኹ፡ ስራሕ ወፊረ ክኣቱ ከለኹ፡ ወትሩ ጊዜ ኣብ ሓሳበይን ጸሎተይን፡ ቅድምን ድሕርን ምድቃሰይን እዝክሮ" እናበለ ምስ ምስትንታኑ ይዛረብ። ዮና ኣብ ዓሊግድር (ጋሽ-ባርካ)፡ ጥቓ ዶብ ሱዳን'ዩ ተወሊዱ። እቲ ዞባ'ቲ ኣብ ክሊ ማዕከን-እኽሊ (breadbasket) ኤርትራ'ዩ ዝርከብ - ተሰነይ፡ ሃይኮታ፡ ቢሻ፡ ኣቑርደት፡ ጎኘ፡ ባረንቱ፡ ባድመ፡ ባሽኳ፡ ተኾምብያ፡ ኡም-ሓጀር። "መበቈለይ ኩናማ ዀይኑ እቲ ዞባና ብዙሕ በሰላታት ዘሎዎ ቦታ'ዩ ... መብዛሕትኦም ዉግኣት-ዶብ (1998-2000) ኣብ ምድረ-ኩናማ'ዮም ተኻይዶም፣ ስለዚ ዞባና ብዓሰርተታት ኣሽሓት ዝቝጸሩ ሬሳታት መናእሰይ ዝወሓጠ መሬት'ዩ" እናበለ ይገልጾ። ጉዳይ ሰብኣዊ መሰላት ኤርትራ ኣብ መበል 37 ዋዕላ ሰብኣዊ መሰላት ን18 ዓመታት ተዳጒኖም ዘለዉ 'እሱራት ፖለቲካ ኤርትራ' ብዓል መን'ዮም?
